CELEX: 62017TN0452
Language: fi
Date: 2017-07-20 00:00:00
Title: Asia T-452/17: Kanne 20.7.2017 – TL v. tietosuojavaltuutettu

16.10.2017   
            
            
               FI
            
            
               Euroopan unionin virallinen lehti
            
            
               C 347/28
            
         Kanne 20.7.2017 – TL v. tietosuojavaltuutettu
   (Asia T-452/17)
   (2017/C 347/37)
   Oikeudenkäyntikieli: ranska
   
      Asianosaiset
   
   
      Kantaja: TL (edustajat: asianajajat T. Léonard ja M. Cock)
   
      Vastaaja: Euroopan tietosuojavaltuutettu
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, että kun Euroopan tietosuojavaltuutetun 16.5.2017 tekemässä päätöksessä, jossa kieltäydytään tunnistetietojen poistamisesta tuomiosta [luottamuksellinen] (1) ja henkilötietoja sisältäviltä internetsivuilta, hylätään kantelu sillä perusteella, että se on muutosvaatimus, eikä vastata kantelun tehneen osapuolen väitteisiin, sillä rikotaan:
               
                           —
                        
                        
                           yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18.12.2000 annetun Euroopan parlamentin ja neuvoston asetuksen (EY) N:o 45/2001 (EYVL 2001, L 8, s. 1) 46 artiklan a alakohtaa ja työjärjestyksen vahvistamisesta 17.12.2012 annetun Euroopan tietosuojavaltuutetun päätöksen 2013/504/EU (EUVL 2013, L 273, s. 41) 33 artiklaa ja 34 artiklan 1 kohtaa, jotka on annettu kyseisen 46 artiklan a alakohdan, jossa tietosuojavaltuutetun tehtäväksi asetetaan tutkia kanteluita sekä ilmoittaa kyseessä olevalle henkilölle käsittelynsä tuloksesta, täytäntöön panemiseksi
                        
                     
                           —
                        
                        
                           Euroopan unionin perusoikeuskirjan 41 artiklaa, jossa unionin toimielimille ja elimille asetetaan yleinen perusteluvelvollisuus
                        
                     
         
               —
            
            
               toteaa, että koska riidanalaisessa päätöksessä todetaan, ettei tietosuojavaltuutetulla ole toimivaltaa tutkia kantajan tekemää kantelua, sillä rikotaan asetuksen (EY) N:o 45/2001 46 artiklan c alakohtaa, luettuna Euroopan unionin perusoikeuskirjan 8 artiklan 3 kohdan valossa
            
         tämän seurauksena:
   
               —
            
            
               kumoamaan riidanalaisen päätöksen
            
         
               —
            
            
               velvoittamaan tietosuojavaltuutetun korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, jonka mukaan Euroopan tietosuojavaltuutettu ei vastannut kantajan tekemään kanteluun. Kun riidanalaisessa päätöksessä hylätään kantelu sillä perusteella, että se on muutosvaatimus, eikä vastata kantajan tunnistetietojen poistamista koskeman vaatimuksensa tueksi esittämiin väitteisiin, sillä rikotaan asetuksen (EY) N:o 45/2001 46 artiklan a alakohtaa, jossa tietosuojavaltuutetun tehtäväksi asetetaan tutkia kanteluita sekä ilmoittaa kyseessä olevalle henkilölle käsittelynsä tuloksesta, sekä tietosuojavaltuutetun päätöksen 2013/504/EU 33 artiklaa ja 34 artiklan 1 kohtaa, jotka on annettu kyseisen 46 artiklan a alakohdan täytäntöön panemiseksi ja joiden nojalla tietosuojavaltuutettu tutkii kanteluita sekä ilmoittaa kantelijalle käsittelynsä tuloksesta ja toteutetuista toimista. Kantajan mukaan tietosuojavaltuutettu ei käsitellyt kantelua, koska se luonnehti sitä virheellisesti muutosvaatimukseksi. Lisäksi riidanalaisella päätöksellä rikotaan Euroopan unionin perusoikeuskirjan 41 artiklaa, jossa unionin toimielimille ja elimille asetetaan yleinen perusteluvelvollisuus.
            
         
               2)
            
            
               Toinen kanneperuste, joka koskee asetuksen (EY) N:o 45/2001 46 artiklan a alakohdan, luettuna Euroopan unionin perusoikeuskirjan 8 artiklan 3 kohdan valossa, rikkomista siltä osin kuin tietosuojavaltuutettu katsoi virheellisesti, ettei sillä ole toimivaltaa tutkia kantajan tekemää kantelua.
            
         
      (1)  Luottamukselliset tiedot poistettu.